3. การประกอบธุรกิจแต่ละสายผลิตภัณฑ์

ลักษณะผลิตภัณฑ์และบริการ

บริษัทแบ่งลักษณะการผลิตภัณฑ์และบริการของบริษัทและบริษัทย่อยออกเป็น 2 ประเภท ดังนี้

1) ศูนย์บริการเหล็ก

บริษัทจำหน่ายเหล็กม้วนทั้งชนิดรีดร้อนและรีดเย็น รวมทั้งเหล็กม้วนเล็กตามขนาดที่ลูกค้ากำหนด คือ
การนำเหล็กม้วน (Mother Coil) มาตัดเป็นแถบเล็ก (Slitting Coil) หรือตัดเป็นเหล็กแผ่น
(Cutting Sheet) ตามขนาดที่ลูกค้าต้องการ ซึ่งมีรายละเอียดดังนี้

  1.1 การจำหน่ายเหล็กม้วน

บริษัทจำหน่ายเหล็กม้วนทั้งเหล็กรีดร้อน (Hot-Rolled Coil) และเหล็กรีดเย็น (Cold-Rolled
Coil) ให้แก่ ผู้ค้าส่งเหล็ก และลูกค้าที่เป็นโรงงานเหล็กต่างๆ
ซึ่งลูกค้าจะนำไปใช้ในการแปรรูปเป็นชิ้นงานเหล็กต่าง ๆ ต่อไป

  1.2 รับตัดเหล็กตามขนาดที่ลูกค้าต้องการ

บริษัทรับตัดเหล็กตามขนาดต่างๆ ที่ลูกค้ากำหนด
โดยใช้เครื่องจักรที่มีความเที่ยงตรงและมีประสิทธิภาพ
โดยบริษัทมีเครื่องจักรสำหรับการตัดเหล็กจำนวน 5 เครื่อง แบ่งออกเป็น
เครื่องจักรสำหรับการตัดเหล็กเป็นแถบเล็ก (Slitting Coil) จำนวน 2
เครื่องและเครื่องจักรสำหรับการตัดเหล็กแผ่น (Cutting Sheet) จำนวน 3 เครื่อง
ซึ่งมีกำลังการผลิตเต็มที่ เท่ากับ 90,000 ตันต่อปี บริษัทแบ่งผลิตภัณฑ์กลุ่มนี้ออกเป็น 2 ประเภท
ดังนี้

  1.2.1 การตัดเหล็กเป็นแถบเล็ก (Slitting Coil) (เหล็กม้วนสลิต)

  เป็นการนำเหล็กม้วนมาตัดตามความกว้างที่ลูกค้ากำหนดและม้วนกลับเพื่อจำหน่าย
  โดยส่วนใหญ่ลูกค้าประเภทนี้ จะนำเหล็กม้วนดังกล่าวไปตัดหรือขึ้นรูปเพื่อผลิตชิ้นงานต่อไป

  1.2.2 การผลิตเหล็กแผ่น (Cutting Sheet)

  เป็นการนำเหล็กม้วน นำมาตัดเป็นเหล็กแผ่นตามความกว้างและความยาวที่ลูกค้ากำหนด
  บริษัทสามารถตัดเหล็กตามความกว้างได้ตั้งแต่ 600 ถึง 1,500 มิลลิเมตร
  และตามความยาวตั้งแต่ 300 ถึง 6,100 มิลลิเมตร

โดยลูกค้าจะนำผลิตภัณฑ์เหล็กทั้งเหล็กม้วนและเหล็กแผ่นที่ซื้อจากบริษัทเป็นวัตถุดิบในกระบวนการผลิตในอุตสาหกรรมต่อเนื่องต่างๆ
ได้แก่ อุตสาหกรรมยานยนต์ อุตสาหกรรมเครื่องใช้ไฟฟ้าและอิเล็กโทรนิกส์
อุตสาหกรรมเฟอร์นิเจอร์ และอุตสาหกรรมอื่น ๆ

2) ผลิตภัณฑ์เหล็กรูปพรรณ

  บริษัทแบ่งประเภทเหล็กรูปพรรณของบริษัทออกเป็น 2 ผลิตภัณฑ์

  2.1 ผลิตภัณฑ์ท่อเหล็ก (Steel Pipe)

บริษัทผลิตและจำหน่ายท่อเหล็กสำหรับใช้ในอุตสาหกรรมต่างๆ ปัจจุบัน
บริษัทมีเครื่องจักรสำหรับการผลิตท่อเหล็กซึ่งสามารถผลิตท่อเหล็กได้ตั้งแต่เส้นผ่าศูนย์กลาง 12
มิลลิเมตรถึง 100 มิลลิเมตร
โดยวิธีการนำเหล็กแผ่นรีดร้อนชนิดม้วนที่ตัดตามความกว้างที่กำหนดมาทำการขึ้นรูปและเชื่อมเหล็กแผ่นด้วยคลื่นความถี่สูงซึ่งเป็นเครื่องจักรที่ทันสมัยและมีประสิทธิภาพในการผลิต
ทำให้ท่อเหล็กของบริษัทมีคุณภาพและเป็นที่ยอมรับของลูกค้า
โดยบริษัทมีกำลังการผลิตท่อเหล็กเต็มที่เท่ากับ 20,000 ตันต่อปี และหลังจากที่โรงงานของบริษัท
เอส ที ซี สตีล จำกัด เริ่มดำเนินการผลิตท่อเหล็ก
จะทำให้กำลังการผลิตท่อเหล็กของบริษัทเพิ่มขึ้นเป็น 80,000 ตันต่อปี
ท่อเหล็กของบริษัทที่ผลิตมีรูปแบบทั้งทรงกลม สี่เหลี่ยมจตุรัส และสี่เหลี่ยมผืนผ้า
ซึ่งสามารถผลิตได้ตามความกว้างและความยาวที่ลูกค้ากำหนด
ซึ่งลูกค้าจะนำท่อเหล็กไปผลิตชิ้นงานต่อไปในหลากหลายรูปแบบ เช่น ชิ้นส่วนเฟอร์นิเจอร์
ชิ้นส่วนยานยนต์ วัสดุก่อสร้าง เป็นต้น

  2.2 ผลิตภัณฑ์เหล็กโครงสร้างรูปตัวซี

บริษัทผลิตและจำหน่ายเหล็กโครงสร้างรูปตัวซี โดยการนำเหล็กแผ่นรีดร้อนชนิดม้วนม้วน
(Slitting Coil) ที่ตัดตามขนาดมาขึ้นรูปในลักษณะรูปตัวซี
ซึ่งจะนำไปใช้ในอุตสาหกรรมก่อสร้างเพื่อใช้เป็นโครงสร้างหลังคา
บริษัทมีเครื่องจักรสำหรับการผลิตเหล็กโครงสร้างรูปตัวซี จำนวน 4 เครื่อง
โดยมีกำลังการผลิตเต็มที่ เท่ากับ 50,000 ตันต่อปี ปัจจุบัน
บริษัทใช้กำลังการผลิตเต็มกำลังการผลิตที่มีอยู่ซึ่งไม่เพียงพอต่อความต้องการของตลาด
เนื่องจากการฟื้นตัวของธุรกิจอสังหาริมทรัพย์ทำให้ความต้องการเหล็กรูปตัวซีเพิ่มขึ้นอย่างมากในปัจจุบัน

ภาวะอุตสาหกรรมและการแข่งขัน

1) ภาวะอุตสาหกรรม

  โครงสร้างของอุตสาหกรรมเหล็กแบ่งออกเป็น 3 ขั้น ดังนี้

  1.1 อุตสาหกรรมเหล็กขั้นต้น

ได้แก่ ขั้นตอนการถลุงเหล็ก (Iron Making)
เพื่อเป็นการแยกเหล็กออกมาจากแร่เหล็กโดยการถลุงแร่เหล็กได้เป็นเหล็กเหลวและหล่อออกมาเป็นแท่ง
เรียกว่า เหล็กพิกหรือเหล็กถลุง (Pig lron) ซึ่งเป็นการผลิตขนาดใหญ่ซึ่งต้องใช้เงินลงทุนสูง
ซึ่งประเทศไทยยังไม่มีการผลิตเหล็กขั้นตอนนี้

  1.2 อุตสาหกรรมเหล็กขั้นกลาง

ได้แก่ ขั้นตอนการผลิตเหล็กกล้า (Steel Making)
เป็นการลดปริมาณของธาตุเจือปนและปรับปรุงส่วนผสมให้ได้ตามที่ต้องการ
โดยนำเหล็กพิกที่ได้จากเตาถลุงไปแปรเปลี่ยนเป็นเหล็กกล้า หรือโดยการนำเศษเหล็ก (Scrap)
หรือเหล็กพรุน มาหลอมในเตาหลอมไฟฟ้า แล้วนำไปหล่อเป็นเหล็กแท่งชนิดต่างๆ ในเบ้าหล่อ
จะได้เหล็กแท่งเล็ก (Billet) เหล็กแท่งใหญ่ (Bloom) และเหล็กแท่งแบน (Slab)
ซึ่งจะนำไปเป็นวัตถุดิบในการผลิตเหล็กทรงยาว (Long Products) และเหล็กทรงแบน (Flat
Products) ตามลำดับ

  1.3 อุตสาหกรรมเหล็กขั้นปลาย

ได้แก่ ขั้นตอนการแปรรูปผลิตภัณฑ์เหล็กขั้นกลาง โดยการนำเหล็กแท่งชนิดต่างๆ แปรรูปด้วยการรีด
เช่น การนำ Slab ไปรีดเป็นเหล็กแผ่นรีดร้อน หรือการนำ Billet ไปรีดเป็นเหล็กเส้น เป็นต้น
ผลิตภัณฑ์ที่ได้จากขั้นตอนนี้จะนำไปใช้เป็นวัตถุดิบในการผลิตของอุตสาหกรรมเหล็กต่อเนื่องต่าง ๆ
ซึ่งผลิตภัณฑ์เหล็กจากขั้นตอนนี้แบ่งออกตามรูปทรงของผลิตภัณฑ์ได้เป็น 2 ลักษณะ ดังนี้

1.  ผลิตภัณฑ์เหล็กทรงแบน (Flat Products) ได้แก่ เหล็กแผ่นรีดร้อน (Hot Rolled
      Sheet) เหล็กแผ่นรีดเย็น (Cold Rolled Sheet) เหล็กแผ่นเคลือบ/ชุบ (Coated
      Sheet) เหล็กแผ่นหนา (Hot Rolled Plate) ซึ่งนำไปใช้ในอุตสาหกรรมก่อสร้าง
      ผลิตท่อเหล็ก ตู้คอนเทนเนอร์ ถังแก๊ส รถยนต์ เครื่องใช้ไฟฟ้า และอุปกรณ์เฟอร์นิเจอร์

2.  ผลิตภัณฑ์เหล็กทรงยาว (Long Products) ได้แก่ เหล็กเส้นกลม (Round Bar)
      เหล็กเส้นข้ออ้อย (Deformed Bar) เหล็กลวด (Wire Rod) เหล็กรูปพรรณ (Shape
      Steel) นำไปใช้ในอุตสาหกรรมก่อสร้างเป็นส่วนใหญ่

อุตสาหกรรมเหล็กแผ่นรีดร้อนในประเทศไทย

อุตสาหกรรมเหล็กแผ่นรีดร้อนของไทยเป็นอุตสาหกรรมที่ผลิตเพื่อทดแทนการนำเข้าโดยเริ่มจากการพัฒนาเพื่อตอบสนองความต้องการภายในประเทศของผลิตภัณฑ์เหล็กขั้นปลายเป็นหลัก
ได้แก่ กลุ่มเหล็กเส้น เหล็กลวด เหล็กโครงสร้างรูปพรรณ เหล็กแผ่นรีดร้อนและรีดเย็น
ซึ่งเป็นวัตถุดิบขั้นพื้นฐานของอุตสาหกรรมต่อเนื่องหลายประเภท เช่น อุตสาหกรรมเครื่องจักรกล
การเกษตร การก่อสร้าง อุตสาหกรรมเครื่องใช้ไฟฟ้า อุตสาหกรรมรถยนต์ เป็นต้น

อุตสาหกรรมเหล็กแผ่นรีดร้อนของประเทศไทยมีเติบโตสูงจากการฟื้นตัวทางเศรษฐกิจของประเทศไทยตั้งแต่ปี
2544 ที่อัตราการเติบโตของผลิตภัณฑ์มวลรวมภายในประเทศ (GDP) ร้อยละ 1.8[1]
เพิ่มขึ้นเป็นร้อยละ 5.0¹ ในปี พ.ศ. 2545 โดยเริ่มจากการฟื้นตัวของอุตสาหกรรม ก่อสร้าง
เครื่องใช้ไฟฟ้า ยานยนต์ ซึ่งเป็นอุตสาหกรรมที่มีการใช้เหล็กเป็นวัตถุดิบสำคัญในการผลิต
ประกอบกับมาตรการสำคัญ 2 ข้อ
ที่ภาครัฐที่ออกมาเพื่อช่วยปกป้องอุตสาหกรรมเหล็กแผ่นรีดร้อนชนิดม้วนและไม่เป็นม้วนในประเทศไทยในปี
2545 ได้แก่

1)  การออกมาตรฐานผลิตภัณฑ์อุตสาหกรรม (ม.อ.ก.) ภาคบังคับสำหรับเหล็กประเภทต่างๆ

2)  ออกมาตรการตอบโต้การทุ่มตลาด (Anti-Dumping : AD) ของกรมการค้าต่างประเทศ
    ซึ่งจะสิ้นสุดการคุ้มครองในปี 2551

จากมาตรการดังกล่าวข้างต้น
ทำให้ผลิตภัณฑ์เหล็กแผ่นรีดร้อนในประเทศสามารถแข่งขันกับการนำเข้าได้
และด้วยปัจจัยที่ราคาเหล็กในตลาดโลกปรับตัวสูงขึ้น
ทำให้อุตสาหกรรมเหล็กในประเทศไทยสามารถผลิตและส่งออกในราคาที่แข่งขันได้
นอกจากนี้ตลาดส่งออกผลิตภัณฑ์เหล็กในประเทศไทยอยู่ในสภาวะที่กระเตื้องขึ้นเนื่องจากประเทศไทยได้ถูกยกเว้นจากมาตรา
201 ของประเทศสหรัฐอเมริกา ซึ่งเป็นมาตรการการเก็บภาษีพิเศษ
ทำให้ผลิตภัณฑ์เหล็กจากประเทศไทยสามารถส่งออกไปยังประเทศสหรัฐอเมริกาซึ่งเป็นประเทศที่ใช้เหล็กมากเป็นอันดับต้นๆ
ของโลก (ดูรายละเอียดมาตรการความคุ้มครองเหล็กแผ่นรีดร้อนในข้อ 1 ปัจจัยความเสี่ยง)

ตารางปริมาณการผลิต การจำหน่าย และการส่งออกผลิตภัณฑ์เหล็กรีดร้อนทรงแบนในประเทศ

  หน่วย : ล้านตัน

+--------------------+-----------+-----------+-----------+-----------+
| ปี                  | 2544      | 2545      | 2546      | 2547      |
+--------------------+-----------+-----------+-----------+-----------+
| ปริมาณการผลิต        | 1.89      | 2.97      | 3.33      | 3.91      |
|                    |           |           |           |           |
| ปริม                | 3.90      | 4.94      | 5.40      | 5.65      |
| าณการบริโภคในประเทศ |           |           |           |           |
|                    | N/A       | 0.19      | 0.27      | 0.61      |
| ปริมาณการส่งออก      |           |           |           |           |
+--------------------+-----------+-----------+-----------+-----------+

ที่มา : สถาบันเหล็กและเหล็กกล้าแห่งประเทศไทย

กราฟแสดงราคา Slab, Billet, Scrap ในต่างประเทศ และ ราคาเหล็กแผ่นรีดร้อน (HRC)
ในประเทศ

[] ที่มา : Iron and Institute of Thailand และบริษัท

: ราคา Scrap เป็นราคา EU export – FOB และ ราคา Slab และ Billet เป็นราคา
Latin America export FOB

ปริมาณการผลิตผลิตภัณฑ์เหล็กรีดร้อนทรงแบนของประเทศไทยเพิ่มขึ้นอย่างต่อเนื่องจาก 1.89
ล้านเมตริกตัน ในปี 2544 เป็น 2.97 3.33 และ3.91 ล้านเมตริกตันในปี 2545 ถึง 2547
ตามลำดับ โดยในไตรมาสที่ 4 ปี 2547 ปริมาณการผลิตเหล็กแผ่นรีดร้อนมีการขยายตัวถึงร้อยละ
33.42 เมื่อเปรียบเทียบกับช่วงเดียวกันของปีก่อน
ส่วนหนึ่งเป็นผลจากการที่ผู้ผลิตรายหนึ่งจะหยุดการผลิตในช่วงปลายเดือนธันวาคมเพื่อซ่อมบำรุงและติดตั้งเครื่องจักรใหม่
จึงได้เร่งทำการผลิตไว้เพื่อเก็บเป็นสินค้าคงคลัง
ด้านปริมาณการบริโภคภายในประเทศมีการขยายตัวอย่างต่อเนื่องเช่นกัน โดยเพิ่มขึ้นจาก 3.90
ล้านเมตริกตัน ในปี 2544 เป็น 4.94 5.40 5.65 ล้านเมตริกตันในปี 2545 ถึง 2547
ตามลำดับ เนื่องจากการขยายตัวของอุตสาหกรรมต่อเนื่องในประเทศตามการขยายตัวของเศรษฐกิจ
ด้านการส่งออกมีการขยายตัวอย่างต่อเนื่องเช่นกัน โดยเพิ่มจาก 0.19 ล้านเมตริกตัน ในปี 2545
เป็น 0.27 และ 0.61 ล้านเมตริกตัน ในปี 2546 และ 2547 ตามลำดับ ตลาดส่งออกที่สำคัญ คือ
สหรัฐอเมริกา

เหล็กแผ่นรีดร้อนซึ่งเป็นวัตถุดิบหลักของบริษัทมีราคาที่ผันผวนสูงมากในปี 2545
เนื่องจากมีการทุ่มตลาดเหล็กแผ่นรีดร้อนจากต่างประเทศทำให้ราคาเหล็กแผ่นรีดร้อนมีการปรับราคาลงต่ำสุดประมาณ
10,000 บาทต่อตัน
แต่หลังจากที่ภาครัฐออกมาตรการคุ้มครองผู้ผลิตเหล็กแผ่นรีดร้อนในประเทศทำให้ราคาเหล็กแผ่นรีดร้อนมีราคาสูงขึ้นและมีความผันผวนลดลง
แต่เนื่องจากปริมาณการใช้เหล็กของโลกเพิ่มขึ้นอย่างมากจากความต้องการของประเทศจีน
รวมทั้งประเทศในทวีปเอเชีย เช่น อินเดีย กลุ่มประเทศรัสเซียเก่า
ที่ภาวะเศรษฐกิจเริ่มฟื้นตัวทำให้ราคาเหล็กแผ่นรีดร้อนมีการปรับราคาสูงขึ้นอย่างต่อเนื่องโดยเฉพาะไตรมาสที่
4 ปี 2546 ซึ่งราคาเหล็กแผ่นรีดร้อนมีราคาสูงถึง 16,000 บาทต่อตัน และเพิ่มขึ้นมากในไตรมาสที่
1 ปี 2547 ซึ่งราคาเหล็กแผ่นรีดร้อนมีการปรับราคาสูงขึ้นถึงประมาณ 20,000 บาทต่อตัน

อุตสาหกรรมท่อเหล็ก

ภาวะอุตสาหกรรมท่อเหล็กปี พ.ศ. 2547
ปริมาณการผลิตและการจำหน่ายภายในประเทศเริ่มปรับตัวสูงขึ้น
เนื่องจากความต้องการท่อเหล็กเพื่อใช้ในงานประปา ขนส่งก๊าซ ขนส่งน้ำมัน
และการก่อสร้างยังคงเพิ่มขึ้น และตลาดส่งออกที่กลับมาขยายตัวได้อีกครั้ง
เนื่องจากสหรัฐอเมริกายกเลิกมาตรการต่อต้านการทุ่มตลาดเมื่อเดือนธันวาคม พ.ศ. 2546
โดยคาดว่าอุตสาหกรรมเหล็กยังจะขยายตัวอย่างต่อเนื่อง
ซึ่งมีปัจจัยสนับสนุนจากอัตราดอกเบี้ยในประเทศอยู่ในระดับต่ำซึ่งเป็นผลดีต่อผู้ประกอบการ
ความตกลงเขตการค้าเสรีอาเซียน (AFTA) ซึ่งไทยจะต้องปรับภาษีนำเข้าเหล็กภายในปี พ.ศ.
2548 ทำให้ภาษีนำเข้าเหล็กแผ่นรีดร้อนที่เป็นวัตถุดิบหลักลดลงจากร้อยละ 10 ในปี 2546
เหลือร้อยละ 5 ในปี 2548 การที่รัฐบาลจีนมีนโยบายชะลอการเจริญเติบโตของเศรษฐกิจโดยรวม
เมื่อเดือนเมษายน 2547 หากสำเร็จจะส่งผลให้ปริมาณการใช้เหล็กของจีนลดลง
และราคาเหล็กในตลาดโลกจะโน้มต่ำลง และการที่บมจ. ปตท.
มีแผนขยายการลงทุนท่อก๊าซในประเทศแถบเอเชีย
และได้ลงนามบันทึกข้อตกลงโครงการศึกษาความเป็นไปได้ในการวางระบบท่อจำหน่ายก๊าซในเวียดนามเมื่อเดือนพฤษภาคม
พ.ศ. 2547 ซึ่งจะทำให้ความต้องการใช้ท่อเหล็กเพิ่มขึ้นในอนาคต

ตารางแสดงปริมาณการผลิต จำหน่าย ส่งออก และนำเข้าท่อเหล็กของประเทศไทย

หน่วย : เมตริกตัน

  ---------------------------------- --------- --------- --------- --------- -----------
  ปี                                  2543      2544      2545      2546      ม.ค.-ต.ค.
                                                                             2547

  ปริมาณการผลิตท่อเหล็กภายในประเทศ       486,888   510,196   510,636   434,774   376,503

  ปริมาณการจำหน่ายท่อเหล็กในประเทศ       252,578   309,235   341,429   317,651   272,213

  ปริมาณการส่งออกท่อเหล็กจากประเทศไทย    283,552   228,778   210,160   176,624   183,558

  ปริมาณการนำเข้าท่อเหล็กมายังประเทศไทย   112,360   135,567   150,122   217,896   584,257

  ที่มา : ธนาคารแห่งประเทศไทย                                                   

  ที่มา :                                                                      
  สถาบันเหล็กและเหล็กกล้าแห่งประเทศไทย                                            
  ---------------------------------- --------- --------- --------- --------- -----------

อุตสาหกรรมศูนย์บริการเหล็ก

เนื่องจากลูกค้าของศูนย์บริการเหล็ก ได้แก่ ผู้ประกอบการในอุตสาหกรรมต่างๆ
ที่ใช้เหล็กแผ่นเป็นวัตถุดิบในการผลิต ส่งผลให้ธุรกิจศูนย์บริการมีศักยภาพการเติบโตในอัตราที่สูง
เนื่องจากเป็นธุรกิจสนับสนุนที่สำคัญสำหรับอุตสาหกรรมต่างๆ
โดยผลิตภัณฑ์ของศูนย์บริการจะถูกนำไปใช้ในอุตสาหกรรมหลักอื่นๆ
ในการนำไปประกอบเป็นสินค้าสำเร็จรูปและจำหน่ายให้แก่ผู้บริโภคขั้นปลาย
ซึ่งสามารถสรุปภาวะอุตสาหกรรมที่เกี่ยวข้อง ได้ดังนี้

อุตสาหกรรมการก่อสร้าง

ภาวะอุตสาหกรรมก่อสร้างของไทยฟื้นตัวจากช่วงวิกฤตเศรษฐกิจ
โดยมูลค่าการก่อสร้างรวมทั้งประเทศเพิ่มขึ้นจาก 4.14 แสนล้านบาท ในปี พ.ศ. 2543 เป็น
4.31 แสนล้านบาท 4.51 แสนล้านบาท และ 4.92 แสนล้านบาท ในปี พ.ศ. 2544 ถึง 2546
ซึ่งไตรมาส 3 ปี พ.ศ. 2547 การก่อสร้างรวมทั้งประเทศมีมูลค่า 175,558 ล้านบาท[2]
เพิ่มขึ้นจากช่วงเดียวกันของปีก่อนร้อยละ 13.9
ซึ่งเป็นการเพิ่มขึ้นของการก่อสร้างภาคเอกชนสูงถึงร้อยละ 18.7
และการก่อสร้างภาครัฐบาลร้อยละ 10.7 ซึ่งนับว่าขยายตัวในเกณฑ์ที่ดี แม้ว่าจะไม่โดดเด่นเท่าปี
พ.ศ. 2546
โดยมีปัจจัยสนับสนุนหลักทั้งการลงทุนในโครงการพัฒนาสาธารณูปโภคขั้นพื้นฐานของภาครัฐ เช่น
โครงการส่วนต่อขยายระบบขนส่งระบบรางในเขตกรุงเทพฯและปริมณฑล
โครงการเมืองใหม่นครนายก โครงการรถไฟรางคู่ โครงการมอเตอร์เวย์
และโครงการพัฒนาระบบท่อส่งน้ำทั่วประเทศ รวมทั้งการขยายการลงทุนในภาคเอกชน
โดยเฉพาะประเภทพาณิชยกรรม เช่น อาคารสำนักงานค้าปลีก โรงแรม
ตลอดจนเพื่อการท่องเที่ยวและบันเทิง
แต่มีปัจจัยลบจากการที่มีผู้ประกอบการรายใหม่เข้ามาทำธุรกิจมากขึ้น
ขณะที่อุปสงคแมจะยังมีอยูตอเนื่องแตคอนขางออนตัว
การแขงขันในธุรกิจนี้มีแนวโนมรุนแรงมากขึ้น โดยเฉพาะดาน ราคา
(แตยังไมรุนแรงเทากับชวงกอนวิกฤตทางเศรษฐกิจ)
และสําหรับอัตราดอกเบี้ยที่มีแนวโนมสูงขึ้นมีผลตอตนทุน ของบริษัท ทําใหบริษัทไดรับ Margin
ลดลง และผูซื้อบานจะตองรับภาระดอกเบี้ยที่สูงขึ้น แนวโน้มอุตสาหกรรมก่อสร้างในปี พ.ศ.
2548 คาดว่ายังคงเติบโตอย่างต่อเนื่อง โดยการนำของการก่อสร้างภาครัฐ
ซึ่งเป็นนโยบายสำคัญที่รัฐบาลพยายามจะผลักดันให้เศรษฐกิจในปี 2548 ขยายตัวไม่ต่ำกว่าร้อยละ 6
โดยผลักดันโครงการก่อสร้างสาธารณูปโภคขั้นพื้นฐาน เช่น ระบบขนส่งมวลชน ท่าอากาศยาน ถนน
ทางด่วน และท่าเรือ ซึ่งมีมูลค่าโครงการไม่น้อยกว่า 500,000 ล้านบาท
แต่มีปัจจัยลบจากราคาน้ำมันเชื้อเพลิง และวัสดุก่อสร้างยังทรงตัวอยู่ในระดับสูง
ซึ่งจะกระทบต่อต้นทุนการดำเนินงาน

ตารางแสดงมูลค่าการก่อสร้างของประเทศไทย

หน่วย : ล้านบาท

  ---------------------- --------- --------- --------- --------- ------------
  ปี                      2543      2544      2545      2546p     ม.ค.-ก.ย.
                                                                 2547p

  การก่อสร้างภาคเอกชน      138,840   155,864   187,834   227,894   206,413

  การก่อสร้างภาครัฐบาล      274,786   275,025   262,731   263,721   233,094

  การก่อสร้างรวมทั้งประเทศ   413,626   430,889   450,565   491,615   439,507
  ---------------------- --------- --------- --------- --------- ------------

ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

หมายเหตุ : p = ตัวเลขเบื้องต้น

อุตสาหกรรมยานยนต์

อุตสาหกรรมยานยนต์ใช้เหล็กแผ่นเป็นส่วนประกอบในการผลิตยานยนต์ เช่น
ใช้เหล็กแผ่นเป็นพื้นผิวตัวถังภายนอกของรถยนต์ และใช้เหล็กรีดเย็นเพื่อผลิตชิ้นส่วนยานยนต์ เป็นต้น
โดยอุตสาหกรรมยานยนต์ในประเทศไทยประสบปัญหาตลาดในประเทศหดตัวลงอย่างมากในช่วงวิกฤตเศรษฐกิจ
เมื่อปี พ.ศ. 2540 ผู้ประกอบการจึงได้ปรับเปลี่ยนกลยุทธ์โดยเพิ่มสัดส่วนการส่งออกให้มากขึ้น
ซึ่งภาครัฐก็ได้ให้การสนับสนุนด้วยการปรับปรุงมาตรการส่งเสริมการลงทุนของอุตสาหกรรมยานยนต์
จัดงบประมาณรองรับเพื่อสนับสนุนอุตสาหกรรมยานยนต
และโครงการสงเสริมขีดความสามารถของผูประกอบการในอุตสาหกรรมนี้ เช่น
โครงการกอตั้งศูนยกลางการวิจัยและพัฒนาการผลิตชิ้นสวนยานยนต
เพื่อดึงดูดให้เกิดการย้ายฐานการผลิตจากต่างประเทศมาตั้งในประเทศไทย
โดยมีเป้าหมายผลักดันไทยเป็นศูนยกลางการผลิตรถยนต และชิ้นสวนยานยนตในภูมิภาค
(Detroit of Asia) ขณะนี้คายรถยนตตางๆไดเริ่มยายฐานการผลิตมาที่ไทย
เนื่องจากเล็งเห็นศักยภาพในการเติบโตของอุตสาหกรรมยานยนตในไทย เช่น Toyota
ที่ยายฐานการผลิตและสงออกรถปคอัพภายใตโครงการ IMV (Innovative and
international multipurpose vehicle)
และมีแนวโนมวาผูผลิตรถยนต์อีกหลายคายจะยายฐานการผลิตมาที่ไทยเชนกัน สำหรับในปี
พ.ศ. 2547 ที่ผ่านมา แม้ว่าน้ำมันเชื้อเพลิงจะมีราคาสูงขึ้น
แต่จากการที่ผู้ผลิตหลายค่ายได้เปิดตัวยานยนต์รุ่นใหม่ออกสู่ตลาดอย่างต่อเนื่อง
และการที่ภาครัฐได้มีการปรับปรุงโครงสร้างภาษีสรรพสามิตรถยนต์ เมื่อวันที่ 27 กรกฎาคม 2547
ทำให้รถยนต์บางประเภทมีภาระภาษีที่ลดลงกว่าเดิมต่างก็เป็นปัจจัยบวกที่กระตุ้นและตอบสนองความต้องการของผู้บริโภค
ทำให้ตลาดยานยนต์ภายในประเทศยังคงสามารถขยายตัวได้เพิ่มขึ้นอย่างต่อเนื่อง

ตารางการผลิตยานยนต์ของประเทศไทย หน่วย : คัน

  ------------------------- ----------- ----------- ----------- ----------- -----------
  ประเภทยานยนต์              2543        2544        2545        2546        ม.ค.-ก.ย.
                                                                            2547

  รถยนต์                     411,721     459,294     584,951     750,512     661,619

  รถยนต์นั่ง                   103,089     160,563     189,880     260,649     228,702

  รถยนต์ปิกอัพ 1 ตัน            294,834     289,349     382,297     468,938     414,270

  รถยนต์เพื่อการพาณิชย์อื่นๆ       13,798      9,382       12,774      20,925      18,647

  รถจักรยานยนต์               1,125,723   1,209,995   1,977,137   2,424,676   2,143,509

  ครอบครัว                   1,089,476   1,145,001   1,903,295   2,368,270   2,085,497

  สปอร์ต                     36,247      64,994      73,842      56,406      58,012

  ที่มา :                                                                     
  สมาคมอุตสาหกรรมยานยนต์ไทย                                                   
  และสถาบันยานยนต์                                                            
  ------------------------- ----------- ----------- ----------- ----------- -----------

ปริมาณการผลิตยานยนต์ของประเทศไทยทั้งรถยนต์ และรถจักรยานยนต์ตั้งแต่ ปีพ.ศ.2543
ที่ผ่านมามีการขยายตัวอย่างต่อเนื่องทุกปี โดยปริมาณการผลิตรถยนต์ของไทยได้เพิ่มขึ้นจาก 4.12
แสนคัน ในปีพ.ศ. 2543 เป็น 4.59 แสนคัน 5.85 แสนคัน และ 7.51 แสนคัน ในปี พ.ศ.
2544 ถึง 2546 และในช่วง 9 เดือนแรกของปี พ.ศ. 2547 มีการผลิตรถยนต์ในประเทศ 6.62
แสนคัน ทั้งนี้เนื่องจากความต้องการในประเทศที่เพิ่มสูงขึ้น เนื่องมาจากการฟื้นตัวของเศรษฐกิจ
และการผลิตเพื่อส่งออกเพิ่มมากขึ้น
โดยสมาคมอุตสาหกรรมยานยนต์ได้ตั้งเป้าหมายการผลิตรถยนต์ไว้ที่ 1.8 ล้านคัน ในปี พ.ศ. 2553

ตารางการจำหน่ายยานยนต์ในประเทศ

หน่วย : คัน

  --------------------- --------- --------- ----------- ----------- ------------
  ประเภทยานยนต์          2543      2544      2545        2546        ม.ค.-ก.ย.
                                                                    2547

  รถยนต์                 262,189   297,052   409,362     533,176     438,869

  รถยนต์นั่ง               83,106    104,502   126,353     179,005     151,593

  รถยนต์ปิกอัพ 1 ตัน        151,703   168,639   241,266     309,114     252,973

  รถยนต์เพื่อการพาณิชย์อื่นๆ   27,380    23,911    41,743      45,057      34,303

  รถจักรยานยนต์           788,854   900,925   1,332,744   1,755,297   1,483,789

  ครอบครัว               759,146   871,077   1,301,621   1,735,446   1,471,311

  สปอร์ต                 29,708    29,848    31,123      19,851      12,478
  --------------------- --------- --------- ----------- ----------- ------------

ที่มา :สภาอุตสาหกรรมแห่งประเทศไทย

ปริมาณการจำหน่ายรถยนต์และรถจักรยานยนต์ในประเทศตั้งแต่ ปี พ.ศ.2543
ที่ผ่านมามีการขยายตัวอย่างต่อเนื่องทุกปี โดยปริมาณการจำหน่ายรถยนต์เพิ่มขึ้นจาก 2.62 แสนคัน
ในปี พ.ศ. 2543 เป็น 2.97 แสนคัน 4.09 แสนคัน และ 5.33 แสนคัน ในปี พ.ศ. 2544 ถึง
2546 และในช่วง 9 เดือนแรกของปี พ.ศ. 2547 มีการจำหน่ายรถยนต์ในประเทศทั้งสิ้น 4.39
แสนคัน ทั้งนี้ส่วนหนึ่งเป็นผลมาจากการเติบโตด้านเศรษฐกิจของประเทศ
สภาพคล่องทางการเงินที่เอื้ออำนวย และการจัดกิจกรรมส่งเสริมการตลาดของค่ายรถยนต์
แตการเติบโตของตลาดรถยนตในประเทศจะมีแนวโนมชะลอตัวลงในป พ.ศ.2548
เนื่องจากราคาน้ำมันที่คาดวาจะยังอยูในระดับสูง
โดยเฉพาะการปลอยลอยตัวราคาน้ำมันดีเซลในประเทศที่จะเกิดขึ้นในป พ.ศ. 2548
และภาวะดอกเบี้ยขาขึ้นและภาวะเงินเฟอ
สงผลกระทบตอยอดขายรถยนตในประเทศจะเติบโตลดลงเหลือร้อยละ 10-15 ตอป

ตารางมูลค่าการส่งออกยานยนต์ของไทย

มูลค่า: ล้านบาท

  ------------------------------- -------- -------- -------- --------- ---------------
  ประเภทยานยนต์                    2543     2544     2545     2546      ม.ค.-ก.ย.2547

  รถยนต์                           63,148   83,895   82,826   102,208   105,386

  ส่วนประกอบและอุปกรณ์รถยนต์ (OEM)    9,531    11,749   14,196   23,500    26,426

  รถจักรยานยนต์                     7,421    7,833    8,319    8,733     10,045

  ส่วนประกอบและอุปกรณ์รถจักรยานยนต์    3,180    4,162    4,270    6,634     8,901
  (OEM)                                                                

  ที่มา: สมาคมอุตสาหกรรมยานยนต์ไทย                                         
  ------------------------------- -------- -------- -------- --------- ---------------

มูลค่าการส่งออกยานยนต์ของไทยทั้งรถยนต์ ส่วนประกอบและอุปกรณ์รถยนต์ รถจักรยานยนต์
และส่วนประกอบและอุปกรณ์รถจักรยานยนต์โดยรวมตั้งแต่ปี พ.ศ. 2543 มีการขยายตัวเพิ่มขึ้นทุกปี
โดยในปี พ.ศ. 2543 มูลค่าการส่งออกรถยนต์มีมูลค่า 63,148 ล้านบาท และต่อมาได้เพิ่มเป็น
83,895 ล้านบาท 82,826 ล้านบาท และ102,208 ล้านบาท ในปี พ.ศ. 2544 ถึง 2546
และมูลค่าการส่งออกรถยนต์ในช่วง 9 เดือนแรกของปี พ.ศ. 2547 มีมูลค่า 105,386 ล้านบาท
โดยประเทศที่เป็นตลาดส่งออกสำคัญของรถยนต์จากประเทศไทยในปี พ.ศ. 2547 คือ
ออสเตรเลีย, อินโดนีเซีย และสหราชอาณาจักร สำหรับแนวโน้มการส่งออกยานยนต์ของไทยในปี
พ.ศ. 2548 คาดวาตลาดสงออกรถยนตจะยังคงเติบโตในอัตราที่สูงถึงร้อยละ 20-30 ตอป
เนื่องจากความตองการในตลาดโลกยังอยู่ในระดับสูง
โดยสมาคมอุตสาหกรรมยานยนต์ได้ตั้งเป้าหมายการส่งออกรถยนต์ไว้ที่ 1.8 ล้านคันในปี พ.ศ.
2553

อุตสาหกรรมเครื่องใช้ไฟฟ้า

อุตสาหกรรมเครื่องใช้ไฟฟ้านำแผ่นเหล็กรีดเย็นไปใช้เป็นวัตถุดิบในการผลิตชิ้นส่วนเครื่องใช้ไฟฟ้าต่างๆ
เช่น เครื่องซักผ้า เครื่องปรับอากาศ ตู้เย็น โคมไฟ เป็นต้น
ซึ่งภาวะการผลิตสินค้าในกลุ่มเครื่องใช้ไฟฟ้าตั้งแต่ปี พ.ศ. 2543 โดยรวมมีการปรับตัวเพิ่มสูงขึ้น
แต่ในไตรมาสที่ 3 ปี พ.ศ.2547 ปรับตัวลดลงเล็กน้อย
จากรายงานดัชนีผลผลิตอุตสาหกรรมของสำนักงานเศรษฐกิจอุตสาหกรรมพบว่าดัชนีผลผลิตเครื่องใช้ไฟฟ้า[3]ลดลงร้อยละ
4.8 เมื่อเทียบกับไตรมาสก่อน แต่เมื่อเทียบกับไตรมาสเดียวกันของปีก่อนเพิ่มขึ้นร้อยละ 23.2

กราฟแสดงดัชนีผลผลิตอุตสาหกรรมเครื่องใช้ไฟฟ้าของประเทศไทย

[]

ที่มา : สำนักงานเศรษฐกิจอุตสาหกรรม

การส่งออกสินค้าไฟฟ้าของไทยในช่วงปี พ.ศ. 2544-2547 ขยายตัวอย่างต่อเนื่อง
โดยได้ปรับตัวเพิ่มขึ้นจาก 7,578.20 ล้านเหรียญสหรัฐ[4] ในปี พ.ศ. 2544 เป็น 8,325 และ
9,728.80 ล้านเหรียญสหรัฐในปี พ.ศ. 2545 และ 2546 ตามลำดับ
และมูลค่าการส่งออกเครื่องใช้ไฟฟ้าในช่วง 9 เดือนแรกของปี พ.ศ. 2547 มีมูลค่า 396,114.70
ล้านบาท หรือประมาณ 9830.28 ล้านเหรียญสหรัฐ[5] โดยตลาดส่งออกที่สำคัญของไทย คือ
ญี่ปุ่นและสหรัฐอเมริกา

อุตสาหกรรมเฟอร์นิเจอร์เหล็ก

มูลค่าตลาดรวมของอุตสาหกรรมเฟอร์นิเจอร์เหล็กมีแนวโน้มคงที่ตั้งแต่ พ.ศ. 2544 ถึง 2546
โดยเปลี่ยนแปลงจาก 1.16 หมื่นล้านบาทในปี พ.ศ. 2544 เป็น 1.17 หมื่นล้านบาท และ 1.15
หมื่นล้านบาทในปี พ.ศ. 2545 และ 2546 โดยสำนักงานวิจัยธุรกิจ บมจ.
ธนาคารกรุงไทยคาดการณ์ว่าในปี พ.ศ. 2547 มูลค่าตลาดรวมของเฟอร์นิเจอร์เหล็กจะมีมูลค่า
1.14 หมื่นล้านบาท แม้ว่าภาคอสังหาริมทรัพย์ในปี 2547 ขยายตัวในเกณฑ์ดี
และส่งผลให้อุตสาหกรรมเฟอร์นิเจอร์ขยายตัวตาม
แต่ตลาดภายในประเทศส่วนใหญ่นิยมเฟอร์นิเจอร์ไม้ ซึ่งมีราคาถูกกว่า
ทำให้ตลาดภายในประเทศขยายตัวต่ำ
ด้านการส่งออกพบว่ามูลค่าการส่งออกปรับตัวลดลงต่อเนื่องเป็นปีที่ 3
โดยเฉพาะตลาดญี่ปุ่นซึ่งเป็นตลาดหลัก (มีสัดส่วนประมาณร้อยละ 18) ลดการนำเข้าสินค้าจากไทย
เช่นเดียวกับออสเตรเลีย และสหรัฐอาหรับเอมิเรตส์
แนวโน้มอุตสาหกรรมเฟอร์นิเจอร์เหล็กยังคงทรงตัวเนื่องจากตลาดภายในประเทศมีแนวโน้มขยายตัวต่ำ
เนื่องจากราคาสินค้าปรับตัวเพิ่มขึ้นตามต้นทุนเหล็กที่ใช้เป็นส่วนประกอบหลัก
ขณะที่การส่งออกยังประสบปัญหาการแข่งขันสูงอย่างต่อเนื่องและแข่งขันได้ยาก
เพราะต้องตั้งราคาสูงเพื่อให้คุ้มทุน

ตารางแสดงมูลค่าตลาดเฟอร์นิเจอร์เหล็ก

หน่วย : ล้านบาท

+---------------+-------------+------------+-----------+-------------+
| ปี             | 2544        | 2545       | 2546      | 2547e       |
+---------------+-------------+------------+-----------+-------------+
| ตล            | 7,400       | 7,800      | 8,150     | 8,450       |
| าดภายในประเทศ |             |            |           |             |
+---------------+-------------+------------+-----------+-------------+
| การส่งออก      | 4,204       | 3,901      | 3,393     | 2,900       |
+---------------+-------------+------------+-----------+-------------+
| มูลค่าตลาดรวม   | 11,604      | 11,701     | 11,543    | 11,350      |
+---------------+-------------+------------+-----------+-------------+

ที่มา : กรมศุลกากร

หมายเหตุ : e = ประมาณการโดยสำนักงานวิจัยธุรกิจ บมจ. ธนาคารกรุงไทย

2) การแข่งขัน

ผู้ประกอบธุรกิจศูนย์บริการเหล็กและผู้ผลิตเหล็กรูปพรรณขนาดเล็กมีจำนวนมาก
ทำให้การแข่งขันในช่วงปี 2542 ถึง 2544 ปีที่ผ่านมา มีการแข่งขันที่ค่อนข้างรุนแรง
แต่จากการฟื้นตัวของภาวะเศรษฐกิจในประเทศตั้งแต่ปี 2545
ทำให้ความต้องการใช้เหล็กในประเทศเพิ่มขึ้นอย่างมากทั้งจากอุตสาหกรรมการก่อสร้าง
อุตสาหกรรมเฟอร์นิเจอร์ และอื่นๆ
รวมทั้งปริมาณความต้องการใช้เหล็กในต่างประเทศที่เพิ่มขึ้นมากโดยเฉพาะประเทศจีน
ทำให้ความต้องการปริมาณการใช้เหล็กทั่วโลกเพิ่มขึ้นมาก
ผู้ผลิตเหล็กรูปพรรณบางรายจึงเปลี่ยนมาผลิตเพื่อส่งออกแทนการจำหน่ายในประเทศ
ประกอบกับเดิมที่กำลังการผลิตในประเทศไม่เพียงพอต่อความต้องการใช้เหล็กในประเทศที่เพิ่มขึ้นอยู่แล้ว
เมื่อมีผู้ผลิตเหล็กรูปพรรณบางรายเน้นการส่งออก จึงส่งผลให้การแข่งขันในประเทศลดลงด้วย
และจากการที่บริษัทประกอบธุรกิจเป็นทั้งศูนย์บริการเหล็กและผู้ผลิตเหล็กรูปพรรณ
จึงแบ่งลักษณะการแข่งขันออกเป็น 2 กลุ่ม ได้แก่

กลุ่มธุรกิจศูนย์บริการเหล็ก

ผู้ประกอบธุรกิจศูนย์บริการเหล็กมีจำนวนมาก ส่วนใหญ่เป็นผู้ประกอบการขนาดเล็ก ซึ่งมีจำนวนมาก
สำหรับผู้ประกอบธุรกิจศูนย์บริการที่มีกำลังการผลิตใกล้เคียงกับบริษัทมีประมาณ 8 บริษัท
ดังนั้นการแข่งขันจึงอยู่ในระดับปานกลางรวมทั้งกำลังการผลิตที่มีอยู่ในปัจจุบันไม่เพียงพอต่อความต้องการของลูกค้า
โดยบริษัทมุ่งกลุ่มลูกค้าที่มีความต้องการเฉพาะ (Niche Customer)
ซึ่งมีความต้องการสินค้าที่มีขนาดเฉพาะ ซึ่งบริษัทสามารถให้บริการลูกค้าในกลุ่มนี้ได้เป็นอย่างดี
รวมทั้งบริษัทยังทำการควบคุมคุณภาพของสินค้าของบริษัทแทนลูกค้าเพื่อสร้างความมั่นใจในสินค้าของบริษัท
เนื่องจากสินค้าของศูนย์บริการเหล็กเป็นสินค้าที่ไม่มียี่ห้อ (Brand)
ดังนั้นความเชื่อถือในตัวบริษัทจึงเป็นปัจจัยในการพิจารณาเลือกซื้อสินค้าเป็นหลัก

กลุ่มธุรกิจผู้ผลิตท่อเหล็กและเหล็กโครงสร้างรูปตัวซี

สำหรับการแข่งขันของผลิตภัณฑ์ท่อเหล็กและเหล็กรูปตัวซี
มีการแข่งขันค่อนข้างสูงเนื่องจากมีผู้ประกอบการท่อเหล็กและเหล็กรูปตัวซีในประเทศ ประมาณ 50
ราย ซึ่งบริษัทแบ่งการแข่งขันของธุรกิจท่อเหล็กแบ่งออกเป็น 3 กลุ่มตามกำลังการผลิต ได้แก่

กลุ่มที่ 1 ผู้ผลิตท่อเหล็กรายใหญ่ คือ ผู้ผลิตท่อเหล็กที่มีกำลังการผลิตท่อเหล็กมากกว่า 100,000
ตันต่อปี กลุ่มนี้มีจำนวน 3 ราย

กลุ่มที่ 2 ผู้ผลิตท่อเหล็กขนาดกลาง คือ ผู้ผลิตท่อเหล็กที่มีกำลังการผลิตท่อเหล็กระหว่าง 50,000
ถึง 100,000 ตันต่อปี กลุ่มนี้มีประมาณ 15 ราย

กลุ่มที่ 3 ผู้ผลิตท่อเหล็กขนาดเล็ก คือ ผู้ผลิตท่อเหล็กที่มีกำลังการผลิตท่อเหล็กน้อยกว่า 50,000
กลุ่มนี้มีจำนวนประมาณ 30 ราย

สำหรับเหล็กโครงสร้างรูปตัวซี เป็นวัสดุที่ใช้ในอุตสาหกรรมก่อสร้างเป็นหลัก
ซึ่งนำไปใช้เป็นโครงสร้างหลังคา
ปริมาณการใช้จะแปรผันตามอัตราการการเติบโตของอุตสาหกรรมก่อสร้าง
โดยผู้บริหารของบริษัทคาดว่า ในปี 2547
อุตสาหกรรมก่อสร้างจะยังคงมีการขยายตัวอย่างต่อเนื่องจากความต้องการที่อยู่อาศัย
และการฟื้นฟูธุรกิจอสังหาริมทรัพย์อย่างต่อเนื่อง

อย่างไรก็ตามจากการที่บริษัทดำเนินธุรกิจทั้งศูนย์บริการเหล็กและผลิตเหล็กรูปพรรณที่ใช้เหล็กแผ่นรีดร้อนเป็นวัตถุดิบ
ประกอบกับการที่บริษัทมีกำลังการผลิตที่เหมาะสมรวมทั้งการที่มีฐานลูกค้าที่หลากหลายกระจายอยู่ในหลายอุตสาหกรรม
ทำให้บริษัทมีความคล่องตัวในการดำเนินธุรกิจ
หากมีการเปลี่ยนแปลงของภาวะของอุตสาหกรรมใดอุตสาหกรรมหนึ่ง เช่น
ในกรณีที่อุตสาหกรรมก่อสร้างเริ่มชะลอตัว บริษัทก็จะเน้นการดำเนินธุรกิจศูนย์บริการเหล็กแทน

การจัดหาผลิตภัณฑ์หรือบริการ

1) การผลิต

ปัจจุบันบริษัทและบริษัทย่อย มีโรงงานจำนวน 2 แห่ง มีกำลังการผลิตรวม 2 แห่ง เท่ากับ
220,000 ตันต่อปี โดยตั้งอยู่ที่

1. เลขที่ 55, 55/1 หมู่ 2 ซอยวัดหนามแดง ถนนศรีนครินทร์ ตำบลบางแก้ว อำเภอบางพลี
จังหวัดสมุทรปราการ เป็นของบริษัท มีกำลังการผลิต 160,000 ตันต่อปี
ปัจจุบันบริษัทใช้กำลังการผลิตประมาณร้อยละ 70

2. เลขที่ 6/10 ซอยวัดหนามแดง ถนนศรีนครินทร์ ตำบลบางแก้ว อำเภอบางพลี
จังหวัดสมุทรปราการ เป็นของบริษัท เอส ที ซี สตีล จำกัด มีกำลังการผลิต 60,000 ตันต่อปี
เริ่มผลิตในไตรมาส 3 ปี 2547

  2) การจัดหาวัตถุดิบหรือผลิตภัณฑ์

 ปัจจุบัน บริษัทจัดซื้อเหล็กแผ่นรีดร้อนซึ่งเป็นวัตถุดิบหลักในการผลิตจากผู้ผลิตเหล็กแผ่นรีดร้อนในประเทศ ได้แก่ บริษัทในกลุ่มบมจ. สหวิริยาสตีลอินดัสตรี และบริษัทในกลุ่มบมจ. จี สตีล ซึ่งเป็นผู้ผลิตเหล็กแผ่นรีดร้อนในประเทศเพียง 3 บริษัท อย่างไรก็ตามกรณีที่ราคาเหล็กแผ่นรีดร้อนในตลาดต่างประเทศมีปรับตัวลดลงต่ำกว่าราคาเหล็กในประเทศ บริษัทสามารถนำเข้าวัตถุดิบจากต่างประเทศได้ 

  ---------------------- -------- -------- -------- ------- -------- -------
                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     
  ---------------------- -------- -------- -------- ------- -------- -------

  ---------------------- -------- -------- -------- ------- -------- -------
                         2545              2544             2543     

                                                                     

                                                                     

                                                                     

                                                                     

                                                                     

                                                                     

                                                                     

                                                                     
  ---------------------- -------- -------- -------- ------- -------- -------

ผลกระทบต่อสิ่งแวดล้อม

ผลกระทบต่อสิ่งแวดล้อมที่สำคัญของโรงงานแปรรูปเหล็ก คือ มลภาวะจากเสียงในขบวนการผลิต
แต่บริษัทได้มีการควบคุมปริมาณเสียงที่เกิดจากขบวนการผลิตของบริษัท
ไม่ให้มีผลกระทบต่อสิ่งแวดล้อมโดยการออกแบบอาคารโรงงานให้มีการเก็บเสียงที่ดียิ่งขึ้น
ซึ่งอยู่ระหว่างการปรับปรุง
และบริษัทได้รับการตรวจสอบโรงงานอย่างสม่ำเสมอทุกปีภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบสรุปได้ว่า สภาพโรงงานและสภาพแวดล้อมต่าง ๆ
ในบริเวณโรงงานอยู่ในเกณฑ์มาตรฐาน ไม่ก่อให้เกิดปัญหาใด ๆ ต่อสภาพแวดล้อม

  งานที่ยังไม่ได้ส่งมอบ

- ไม่มี -

[1] ที่มา : ธนาคารแห่งประเทศไทย

[2] ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

[3] ดัชนีผลผลิตเครื่องใช้ไฟฟ้าจะเป็นตัวชี้ให้เห็นทิศทางการผลิตสินค้าอุตสาหกรรมเครื่องใช้ไฟฟ้าว่าปริมาณการผลิตมีแนวโน้มขยายตัวหรือหดตัว
ซึ่งจะเป็นประโยชน์ในการใช้ประเมินภาวะเศรษฐกิจอุตสาหกรรมโดยรวม
และใช้วิเคราะห์ดูความสัมพันธ์ของการเปลี่ยนแปลงการผลิตในอุตสาหกรรมที่เกี่ยวข้องกันได้

[4] ที่มา : สำนักงานเศรษฐกิจอุตสาหกรรม กระทรวงอุตสาหกรรม

[5] ใช้อัตราแลกเปลี่ยนอ้างอิงของธนาคารแห่งประเทศไทย